CĒSU NOVADA PAŠVALDĪBAS IEPIRKUMA KOMISIJAS
11.05.2026. ATBILDE UZ 06.05.2026. IEINTERESĒTO PIEGĀDĀTĀJU UZDOTAJIEM JAUTĀJUMIEM
par atklātu konkursu “Palasta ielas pārbūve posmā no Lenču ielas līdz Bērzaines ielai, 
Cēsīs, Cēsu novadā”
iepirkuma identifikācijas Nr. CNP/2026/19

Jautājums Nr.1.:
“Sagatavojot piedāvājumu minētajam iepirkumam, esam konstatējuši nepilnības ŪKT sadaļas tehniskajā dokumentācijā un tāmēs, kas liedz veikt precīzu izmaksu aprēķinu. Lūdzam sniegt skaidrojumus par šādiem punktiem:
- Par inženiertīklu nepārtrauktas darbības nodrošināšanu
Pārbaudot lokālās tāmes, konstatēts, ka tajās nav paredzētas izmaksas pagaidu inženiertīklu (ūdensapgādes un kanalizācijas) izbūvei, esošo plūsmu pārsūknēšanai vai apiešanas loku (bypass) izveidei būvdarbu zonā esošajiem patērētājiem.
Jautājums: Lai pretendenti varētu sagatavot korektus un savstarpēji salīdzināmus finanšu piedāvājumus, lūdzam iekļaut šo pozīciju tāmēs vai sniegt norādes, kurā pozīcijā šīs izmaksas ir jāparedz.”

Komisijas atbilde uz jautājumu Nr.1: 
Komisija izvērtē iesniegto jautājumu un secina, ka apjomi nav paredzēti. Šādas izmaksu pozīcijas iespējams paredzēt tikai izstrādājot Darbu veikšanas projektu, ko izstrādā būvuzņēmējs pirms būvdarbu uzsākšanas, iepriekš saskaņojot to ar pasūtītāju un būvuzraudzību, izvērtējot savas iespējas un pieredzi darbu veikšanā.

Jautājums Nr.2.:
Par naftas produktu atdalītāja tehnisko specifikāciju
Būvprojektā/tāmē norādītajai iekārtai (naftas produktu atdalītājam) nav definēti galvenie tehniskie parametri.
· Jautājums: Lūdzam precizēt iekārtas nominālo caurplūdes jaudu (l/s) un nepieciešamo attīrīšanas pakāpi, lai mēs varētu piemeklēt prasībām atbilstošu un tehniski pamatotu risinājumu.

Komisijas atbilde uz jautājumu Nr.2: 
Lokālajā tāmē UKT tīkliem norādīta naftas produkta marka - Naftas prodiktu atdalītājs ACO Tabor plastikāta tvertne (vai analogs). Naftas produktu ražība - Qmin=5 l/s.
Lūgums ievērot izvēlētās iekārtas tehnoloģiju. Projektā pielietotā tehnoloģija ir izvēlēta tāda, lai apkalpošana ekspluatācijas laikā ir pēc iespējas vienkārška.

